CELEX: C2005/193/39
Language: el
Date: 2005-08-06 00:00:00
Title: Απόφαση του Πρωτοδικείου των Ευρωπαϊκών Κοινοτήτων, της 2ας Ιουνίου 2005, Στην υπόθεση T-177/03, Andreas Strohm κατά Επιτροπής των Ευρωπαϊκών Κοινοτήτων (Υπάλληλοι — Άρνηση προαγωγής στον βαθμό A4 — Συγκριτική εξέταση των προσόντων — Υποχρέωση αιτιολογήσεως — Συμπληρωματική αιτιολογία — Προσφυγή ακυρώσεως και αγωγή αποζημιώσεως — Παραδεκτό)

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/24
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 2ας Ιουνίου 2005
   Στην υπόθεση T-177/03, Andreas Strohm κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Άρνηση προαγωγής στον βαθμό A4 - Συγκριτική εξέταση των προσόντων - Υποχρέωση αιτιολογήσεως - Συμπληρωματική αιτιολογία - Προσφυγή ακυρώσεως και αγωγή αποζημιώσεως - Παραδεκτό)
   (2005/C 193/39)
   Γλώσσα διαδικασίας: η γερμανική
   Στην υπόθεση T-177/03, Andreas Strohm, υπάλληλος της Επιτροπής των Ευρωπαϊκών Κοινοτήτων, κάτοικος Βρυξελλών (Βέλγιο), εκπροσωπούμενος από τον C. Illig, avocat, κατά Επιτροπής των Ευρωπαϊκών Κοινοτήτων (εκπρόσωποι: C. Berardis-Kayser, επικουρούμενη από τον B. Wägenbaur, avocat, με τόπο επιδόσεων στο Λουξεμβούργο), με αντικείμενο αίτηση περί ακυρώσεως της αποφάσεως της Επιτροπής να μη προαγάγει τον προσφεύγοντα στον βαθμό A4 για το έτος προαγωγών 2002, της 14ης Αυγούστου 2002, καθώς και αγωγή αποζημιώσεως, το Πρωτοδικείο (πέμπτο τμήμα), συγκείμενο από τους Μ. Βηλαρά, πρόεδρο, F. Dehousse και D. Šváby, δικαστές, γραμματέας: C. Kristensen, υπάλληλος διοικήσεως, εξέδωσε στις 2 Ιουνίου 2005 απόφαση με ακόλουθο διατακτικό:
   
               1)
            
            
               Ακυρώνει την απόφαση της Επιτροπής να μη προαγάγει τον προσφεύγοντα στον βαθμό A4 για το έτος προαγωγών 2002, της 14ης Αυγούστου 2002.
            
         
               2)
            
            
               Απορρίπτει την αγωγή αποζημιώσεως ως απαράδεκτη.
            
         
               3)
            
            
               Καταδικάζει την καθής στα δικαστικά έξοδα.
            
         
      (1)  ΕΕ C 200 της 20.8.2003.